b"\n_START_ARTICLE_\nBatalla de Brunkeberg\n_START_SECTION_\nAntecedents\n_START_PARAGRAPH_\nEl maig de 1471, Sten Sture el Vell hi havia estat Lord Protector de Su\xc3\xa8cia pel Riksm\xc3\xb6te a Arboga. Advocant per la secessi\xc3\xb3 sueca de la Uni\xc3\xb3 de Kalmar, Herr Sten com era conegut, havia tingut un gran suport. En concret els seus seguidors formaven part de la pagesia, a Estocolm i a la regi\xc3\xb3 minera de Bergslagen. L'intercanvi comercial posterior de la regi\xc3\xb3 amb ciutats alemanyes com L\xc3\xbcbeck sovint va tenir conflictes amb la pol\xc3\xadtica exterior danesa de la Uni\xc3\xb3. _NEWLINE_Posteriorment la batalla ha estat definida, per raons de propaganda, com a guerra nacional d'alliberament contra l'opressi\xc3\xb3 danesa. En realitat, la majoria de combatents d'ambd\xc3\xb3s costats eren suecs i les arrels del conflicte eren principalment interessos econ\xc3\xb2mics i pol\xc3\xadtics._NEWLINE_En resposta a l'elecci\xc3\xb3 de Sture, el rei Cristi\xc3\xa0 va navegar a Su\xc3\xa8cia amb una for\xc3\xa7a militar, amb la intenci\xc3\xb3 de destronar el Lord Protector (riksf\xc3\xb6rest\xc3\xa5ndare) de Su\xc3\xa8cia. Va amarrar els seus vaixells a Skeppsholmen a Estocolm, establint el seu campament a Brunkeberg, un tur\xc3\xb3 proper al nord  d'Estocolm (a l'\xc3\xa8poca, Estocolm era nom\xc3\xa9s l'illa que cont\xc3\xa9 la Ciutat Vella).\n_START_SECTION_\nLa batalla\n_START_PARAGRAPH_\nEl dijous 10 octubre, Sten Sture i Nils Bossom Sture van dirigir les seves tropes del nord a l'\xc3\xa0rea que actualment \xc3\xa9s H\xc3\xb6torget, a prop de Brunkeberg, l'enclavament d'on pren nom la batalla. El pla de batalla de Sten Sture  era rodejar  les tropes de Cristi\xc3\xa0; Sten atacaria des de l'oest, Nils des de l'est, i Knut Posse copejaria des del front de la ciutat._NEWLINE_En la batalla, el rei Cristi\xc3\xa0 va ser ferit a la cara per foc de mosquet. Va perdre diverses dents i es va veure for\xc3\xa7at a retirar-se de la batalla. El gir decisiu de la batalla a favor de Sture  va succeir quan les tropes de Nils van sortir del bosc nord de la serralada, mentre les tropes de Posse van atacar des de la ciutat, pel flanc sud. Aix\xc3\xb2 va tallar l'acc\xc3\xa9s d'un contingent de tropes daneses del monestir Klara al nord de la ciutat. Cristi\xc3\xa0 va retirar les seves tropes cap a l'illa de K\xc3\xa4pplingen (avui la pen\xc3\xadnsula de Blasieholmen), tanmateix les tropes de Sten van destruir el pont improvisat que les tropes de Cristi\xc3\xa0 havien constru\xc3\xaft, causant molts morts per ofegament. La batalla va acabar amb la vict\xc3\xb2ria de Sten Sture.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nLa vict\xc3\xb2ria de Sture sobre el rei dan\xc3\xa8s Cristi\xc3\xa0 li va suposar afirmar el seu poder com a regent de Su\xc3\xa8cia per a la resta de la seva vida. Segons la llegenda, Sture hi havia pregat a Sant Jordi abans de la batalla. Anys m\xc3\xa9s tard, el 1489, Sten Sture va retre un tribut al sant amb l'enc\xc3\xa0rrec d'una est\xc3\xa0tua eq\xc3\xbcestre de mida natural de Sant Jordi i el  Drac esculpit per l'artista de L\xc3\xbcbeck, Bernt Notke, una escena al\xc2\xb7leg\xc3\xb2rica de la vict\xc3\xb2ria de Sture sobre Cristi\xc3\xa0."